杜玧

杜玧（），字仲純，號仁斋，山東兖州府滕縣人，旗籍，明朝政治人物。

 生平 
弘治八年（1495年）乙卯科山東鄉試第三十三名舉人。弘治九年（1496年）聯捷丙辰科會試第一百五十六名，三甲第一百三十九名進士。授慶雲縣知縣，以治行高等擢户部主事、正德三年（1508年）管天津户部分司，歷升刑部員外郎、郎中。出为山西按察司佥事，以母老引疾上疏乞归，诏升山西布政司参议致仕。七十三岁卒，祀乡贤《滕縣志》：杜玧，字仲纯，号仁齐，其先湖广长沙人。元末曾大父杜玉以万户侯归太祖，从征，败亡，坐选耎，削职。子春隶兖州护卫军，积功劳，稍迁总旗百户，调守御滕县，遂为滕人焉。春生纪，杜氏世武，而纪独变节为儒，以孝谨成教于家，为吴县训导。纪生玧，明经，举进士，授庆云县知县，以治行高等擢户部主事、刑部员外郎、郎中。以文无害，擢山西按察使佥事。时文安县大寇刘六等寇山东，山东大扰，玧乃白巡按御史杜某曰：“太平日久，民不识兵。今贼犯山东，此临境也，倘倅至，奈何？不可不备。”御史以玧为喜事扰民，曰：“是何能为？”竟不设备。已而贼果破壶关，御史大恐，以沁州城薄民稀不可守，檄玧守之，意欲败玧。玧至则行塞险隘，缮城浚池，劝粟谷，治兵器，盛旗帜，简练其民，军声颇振。贼闻，不敢入沁界，由他道引去，所过无不残破。御史由是心惭，而以玧计为是。民为贼所虏者，乘间归邑里，有司辄捕论之以为功，玧悉出之。定襄有饥民千余聚匿山谷中，有司以反闻，巡抚议发兵擒捕。玧力言曰：“有司不能备荒于平日，民无所食。乃相聚山谷，强匄以延数月之命。今捕之急，此不北走胡，即以死拒我矣。治乱民如治乱绳，宜如龚遂治渤海故事，抚而解散之。”玧遂画方略数事，巡抚乃檄下州县。如玧指，数月悉平。玧由是风声藉甚，人颇忌之矣。玧外虽恭谨，身若不胜衣、言若不出口，而肩任大事，屹然山立不可夺也，人不敢干以私。时隰州知州某者，赃颇狼藉，玧廉知之，而知州赂千金求解，玧即发其事，竟坐贪罢去。庆城王冒支禄米九千余金，玧奉巡抚檄，勘之。王求解不得，仍求巡抚郑某。郑某为言曰：“宗室禄粮当权宜处之。”玧持论甚力，郑知其不可移也，衔之。无何，竟夺檄，寝其事。玧既知为人所忌，而又忤郑指，乃以母老引疾上疏乞归，诏升玧山西布政司参议。致仕。玧历任廉平，及归，旧庐卑陋，处之晏如也。有一圃在城之西南隅，手植花木，偃仰其中。奉母至孝，母病，必尝汤药。执丧如礼。处室未尝狎，夫妻相待如宾，教子弟必先孝谨，而后文艺焉。七十三岁卒，祀乡贤。

 家族 
曾祖杜文興，指揮；祖父杜春，百戶；父杜紀，吳縣訓導。嫡母朱氏；生母李氏。慈侍下。

参考文献

Category:杜姓
Category:滕縣人
Category:明朝慶雲縣知縣
Category:明朝户部主事
Category:明朝刑部员外郎
Category:明朝山西按察司佥事